钦定古今图书集成/历象汇编/岁功典/第078卷 > 征招〈九日有怀杨守斋〉 周密
## 钦定古今图书集成/历象汇编/岁功典/第078卷 > 征招〈九日有怀杨守斋〉 周密

江蓠。摇落江枫冷，霜空雁程初到。万景正悲秋，奈曲
终人杳。登临嗟老矣，问今古、清愁多少。一梦东园，十年心事，恍然惊觉。　肠断，紫霞深，知音远、寂寂怨琴
凄调。短发已无多，怕西风吹帽。黄花空自好，问谁识、
对花怀抱。楚山远、九辨难招，更晓烟残照。